CELEX: 32008D0674
Language: sl
Date: 2008-08-13 00:00:00
Title: 2008/674/ES: Odločba Komisije z dne 13. avgusta 2008 o spremembi Odločbe 2007/683/ES o odobritvi načrta za izkoreninjenje klasične prašičje kuge pri divjih prašičih na nekaterih območjih Madžarske (notificirano pod dokumentarno številko C(2008) 4321)

15.8.2008   
            
            
               SL
            
            
               Uradni list Evropske unije
            
            
               L 220/30
            
         
      ODLOČBA KOMISIJE
   
   z dne 13. avgusta 2008
   o spremembi Odločbe 2007/683/ES o odobritvi načrta za izkoreninjenje klasične prašičje kuge pri divjih prašičih na nekaterih območjih Madžarske
   (notificirano pod dokumentarno številko C(2008) 4321)
   (Besedilo v madžarskem jeziku je edino verodostojno)
   (2008/674/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti člena 16(1) Direktive,
   ob upoštevanju naslednjega:
   
               (1)
            
            
               Komisija je z Odločbo 2007/683/ES (2) odobrila načrt, ki ga je Madžarska predložila 11. julija 2007 za izkoreninjenje klasične prašičje kuge pri divjih prašičih na območjih navedene države članice, ki so naštete v Prilogi k navedeni odločbi.
            
         
               (2)
            
            
               Madžarska je Komisijo obvestila o nedavnem razvoju klasične prašičje kuge pri divjih prašičih v navedeni državi članici. Glede na razpoložljive epidemiološke informacije je treba ukrepe iz načrta za izkoreninjenje klasične prašičje kuge pri divjih prašičih razširiti, da bodo vključevali nekatera območja okraja Heves in okraja Borsod-Abaúj-Zemplén.
            
         
               (3)
            
            
               Zaradi preglednosti zakonodaje Skupnosti je treba Prilogo k Odločbi 2007/683/ES nadomestiti z besedilom iz Priloge k tej odločbi.
            
         
               (4)
            
            
               Odločbo 2007/683/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2007/683/ES se nadomesti z besedilom iz Priloge k tej odločbi.
   Člen 2
   Ta odločba je naslovljena na Republiko Madžarsko.
   
      V Bruslju, 13. avgusta 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 316, 1.12.2001, str. 5. Direktiva, kakor je bila nazadnje spremenjena z Odločbo Komisije 2007/729/ES (UL L 294, 13.11.2007, str. 26).
   
      (2)  UL L 281, 25.10.2007, str. 27. Odločba, kakor je bila spremenjena z Odločbo 2008/159/ES (UL L 51, 26.2.2008, str. 21).
   
      PRILOGA
      
         
            „PRILOGA
            Območja, kjer je treba izvajati načrt za izkoreninjenje klasične prašičje kuge pri divjih prašičih:
            Ozemlje okraja Nógrád in ozemlje okraja Pest, severno in vzhodno od Donave, južno od meje s Slovaško, zahodno od meje z okrajem Nógrád in severno od avtoceste E71, ozemlje okraja Heves, vzhodno od meje z okrajem Nógrád, južno in zahodno od meje z okrajem Borsod-Abaúj-Zemplén in severno od avtoceste E71, ter ozemlje okraja Borsod-Abaúj-Zemplén, južno od meje s Slovaško, vzhodno od meje z okrajem Heves, severno in zahodno od avtoceste E71, južno od glavne ceste št. 37 (del med avtocesto E71 in glavno cesto št. 26) in zahodno od glavne ceste št. 26.“